[{"text_idx": "#000006", "text": "Sefydlwyd yr Her Gyfieithu (cyfieithu i\u2019r Gymraeg) a The Translation Challenge (cyfieithu i\u2019r Saesneg) yn 2009 er mwyn hyrwyddo a chydnabod cyfraniad hanfodol cyfieithwyr wrth i ni alluogi llenyddiaeth i deithio ar draws ffiniau. Drwy waith cyfieithwyr llenyddol gall beirdd ac awduron gyrraedd cynulleidfaoedd newydd ynghyd a\u0302 rhyngwladoli eu gyrfaoedd. Mae\u2019r gwobrau hefyd yn gydnabyddiaeth fod cyfieithu llenyddol yn un o\u2019r celfyddydau creadigol yn ogystal ag annog cyfieithwyr llenyddol newydd ar gyfer y dyfodol."}, {"text_idx": "#000007", "text": "Y darn gosod eleni ar gyfer y ddwy gystadleuaeth yw dilyniant o gerddi byrion dan y teitl \u2018Nahaufnahmen\u2019 gan y bardd adnabyddus o dras Twrcaidd sy\u2019n ysgrifennu mewn Almaeneg, Zafer S\u0327enocak."}, {"text_idx": "#000009", "text": "Beirniad: yr Athro Mererid Hopwood"}, {"text_idx": "#000011", "text": "Cynhelir seremoni wobrwyo ar gyfer y ddwy gystadleuaeth gyda\u2019r cyfieithwyr buddugol yn y Senedd fis Medi. Cyhoeddir y cyfieithiad buddugol a\u2019r feirniadaeth ar wefan O\u2019r Pedwar Gwynt."}, {"text_idx": "#000012", "text": "Codir ffi cystadlu o \u00a36 am bob cynnig, y gellir ei dalu drwy\u2019r ddolen isod. Ni ystyrir unrhyw gais tan y derbynnir taliad. Noder nad oes rhaid i aelodau Wales PEN Cymru dalu ffi i gystadlu.\nAnfonwch eich cyfieithiad a\u2019r ffurflen gais at erbyn canol nos ar yr 22ain o Fai.\nNodwch eich enw a\u2019ch manylion cyswllt ar y ffurflen gais, ond ffugenw yn unig yn yr atodiad sy\u2019n cynnwys eich cyfieithiad.\nCaniateir i gystadleuwyr gyflwyno mwy nag un cynnig ond rhaid cyflwyno ffi am bob ymgais, a dylid cyflwyno pob cynnig dan ffugenw gwahanol.\nCaniateir i gystadleuwyr ddefnyddio unrhyw adnoddau a ddymunant wrth gystadlu yn yr Her ac fe ganiateir gwaith grw\u0302p, ond noder mai un wobr sydd."}, {"text_idx": "#000013", "text": "Gwybodaeth am y bardd, Zafer S\u0327enocak"}, {"text_idx": "#000014", "text": "Ganwyd Zafer S\u0327enocak yn 1961 yn Ankara, Twrci, ac mae\u2019n byw yn yr Almaen er 1970. Ar hyn o bryd, mae\u2019n byw ym Merlin, lle y mae wedi dod yn llais blaenllaw yn nhrafodaethau\u2019r Almaen ar amlddiwyllianedd, hunaniaeth genedlaethol a diwylliannol, ac yn gyfryngwr rhwng diwylliannau Twrcaidd ac Almaeneg."}, {"text_idx": "#000020", "text": "Mae hi wedi bod yn dysgu am ran helaeth o\u2019r ddeng mlynedd ar hugain diwethaf ym maes iaith a llenyddiaeth, gan ddysgu mewn pob math o amgylchiadau, o brifysgol i ysgol nos, o gyrsiau i\u2019r plant lleiaf i ddisgyblion uwchradd. Bellach mae hi\u2019n Athro Ieithoedd a\u2019r Cwricwlwm Cymreig ym Mhrifysgol Cymru y Drindod Dewi Sant."}, {"text_idx": "#000022", "text": "Cyhoeddi enillydd Her Gyfieithu 2019"}, {"text_idx": "#000023", "text": "Winner of Her Gyfieithu 2021 announced"}, {"text_idx": "#000029", "text": "\u2018Daphne\u2019s sons\u2019 (er cof am / in memory of Daphne Caruana Galizia)"}]